**ZÁPISNICA ČÍSLO 5/2017**

**zo zasadnutia Obecného zastupiteľstva obce Bziny, ktoré sa uskutočnilo 14. decembra 2017 o 17.00 hod v miestnosti Slovensko-Poľského priateľstva v kultúrnom dome Bziny, na ul. Brezovecká č. 96/8, kde sídli Obecný úrad.**

Celkový program rokovania OZ v nasledovnom znení :

Program rokovania

 **Obecné zastupiteľstvo na svojom zasadnutí prerokovalo:**

1. Otvorenie zasadnutia
2. Predloženie a schválenie programu rokovania OZ
3. Určenie overovateľov zápisnice, určenie návrhovej komisie pre zostavovanie Uznesenia, určenie zapisovateľa
4. Interpelácie poslancov
5. Schválenie VZN 10/2017 O poskytnutí dotácie právnickým a fyzickým osobám na území obce Bziny
6. Schválenie VZN 1/2018 O miestnych daniach a miestnom poplatku za komunálne odpady a drobné stavebné odpady
7. Informácie starostu obce
8. Návrh na uznesenie
9. Diskusia
10. Záver

**Bod č. 1.: Otvorenie zasadnutia**

Rokovanie obecného zastupiteľstva v Bzinách otvoril a viedol PhDr. Ján Beňuš, starosta obce Bziny. Hneď v úvode privítal všetkých prítomných a konštatoval, že obecné zastupiteľstvo bolo zvolané v zmysle zákona č. 369/1990 Zb. o obecnom zriadení, vrátane jeho neskorších zmien a doplnkov. Rokovanie obecného zastupiteľstva vyhlásil za uznášania schopné, keďže z celkového počtu 7-mich poslancov bolo prítomných sedem čo je 100% účasť.

Návrh programu zasadnutia obecného zastupiteľstva bol poslancom doručený elektronicky aj do schránok spolu s pozvánkou na zasadnutie obecného zastupiteľstva.

**Bod č.2.: Predloženie a schválenie programu rokovania OZ**

Program bol predložený a schválený bez zmien jednohlasne.

Hlasovanie za schválenie programu:

prítomných: 7 za: 7 proti: 0 zdržal sa: 0

**Bod č. 3.: Určenie overovateľov a zapisovateľa zápisnice**

Za overovateľov zápisnice boli navrhnutí a schválení:. Janka Dulíková a Ján Pšenák

Návrhová komisia na zostavenie uznesenia: Janka Dulíková a Ján Pšenák

Zapisovateľkou sa stala Ivana Dvoršťáková

Návrh na uznesenie: Obecné zastupiteľstvo schvaľuje overovateľov zápisnice, návrhovú komisiu zostavovateľov uznesenia a zapisovateľku

hlasovanie: prítomných: 7 za: 7 proti: 0 zdržal sa: 0

**Bod č.4.: Interpelácie poslancov**

p. Dulíková vyslovila pochvalu za nové dopravné značenie v obci

p. Danková sa zaujímala o cestu na Podskalke – odpovedal p. Brtoš nemáme inú šancu len štrajkovať sme málo nespokojný a svoju nespokojnosť neprejavujeme

p. Pšenák a p. Marettová – neposýpa sa cesta, mohla by sa posýpať aspoň stredom – starosta ihneď v pondelok sa cesty posypali, pri križovatkách je pripravený posyp pre prípad potreby cez víkendy

p. Duraj – mohol by sa posunúť čas vypínania svetiel, aby svietili vtedy, keď chodia ľudia do a z práce – starosta mali sme problém museli sme hľadať nového údržbára na verejné osvetlenie, od 1.1.2018 to bude robiť na dohodu p. F.

p. Jakubjak poprosil o vyrovnanie vianočného stromčeka pri kostole

**Bod č.5.: Schválenie VZN 10/2017 O poskytnutí dotácie právnickým a fyzickým osobám na území obce Bziny**

Návrh VZN bol zverejnený na úradnej tabuli, VZN bolo schválené bez zmien

Návrh na uznesenie: Obecné zastupiteľstvo schvaľuje VZN 10/2017 O poskytnutí dotácie právnickým a fyzickým osobám na území obce Bziny

hlasovanie: prítomných: 7 za: 7 proti: 0 zdržal sa: 0

**Bod č.6.: Schválenie VZN 1/2018 O miestnych daniach a miestnom poplatku za komunálne odpady a drobné stavebné odpady**

Návrh VZN bol zverejnený na úradnej tabuli, VZN bolo schválené bez zmien

Návrh na uznesenie: Obecné zastupiteľstvo schvaľuje VZN 1/2018 O miestnych daniach a miestnom poplatku za komunálne odpady a drobné stavebné odpady hlasovanie: prítomných: 7 za: 7 proti: 0 zdržal sa: 0

**Bod č 7.:Informácie starostu**

Starosta informoval:

* O usporiadaní osláv sv. Mikuláša
* O budúcich akciách Vianočný stolnotenisový turnaj, Prechod Bzinským chotárom, privítaní Nového roku, Memoriál Floriána Kozáka, Farskom plese, Bzinskom plese, Detskom karnevale, kde boli poslanci požiadaní o pomoc pri realizácii týchto akcií obce.
* O novinách – zhrnutí roka 2017, ktoré budú distribuované spolu s kalendárom do schránok občanov
* O novom dopravnom značení v obci

p. Brtoš sa informoval o projekte Hasičskej zbrojnice – projekt nepostúpil, lebo nebol kompletný

Poslanci prejavili záujem zúčastniť sa a pomôcť pri najbližších akciách obce a nasledovne sa dohodli takto:

Vianočný stolnotenisový turnaj obec navarí kapustnicu priebeh zabezpečia stolní tenisti a starosta

Prechod Bzinským chotárom - obec navarí kapustnicu priebeh zabezpečia zamestnanci a nápomocní im budú p. Danková, p. Brtoš, p. Duraj a p. Dulíková, p. Jakubjak p. Marettová sa zúčastnia prechodu a potom pomôžu. V prípade potreby p. Brtoš prisľúbil odhrnutie trasy

Privítanie Nového roku - pomôže ako každoročne p. Marettová

Memoriál Floriána Kozáka - obec navarí kapustnicu, priebeh zabezpečia šachisti a  garantom podujatia bude p. Duraj

Pri Detskom karnevale pomôže p. Danková

Návrh na uznesenie : Obecné zastupiteľstvo berie na vedomie informácie starostu obce

hlasovanie: prítomných: 7 za: 7 proti: 0 zdržal sa: 0

**Bod č. 8. Návrh na uznesenie**

**Návrh na uznesenie zostavené návrhovou komisiou dňa 14.12.2017**

Viď. Príloha uznesenie č.5 /2017

Uznesenie č. 5/2017 zo dňa 14.12.2017 z celkového počtu 7 poslancov pri hlasovaní každého bodu samostatne, bolo schválené siedmimi hlasmi a tvorí prílohu tejto zápisnice.

**Bod č. 9. Diskusia**

Poslanci poprosili starostu a zapisovateľku aby opustili rokovaciu miestnosť, aby sa mohli dohodnúť na možnej odmene pre starostu obce. Po diskusii a dohode poslancov boli následne zavolaní späť. Vzhľadom k tomu že obec je už bez dlhov a pôžičiek, poslanci sa dohodli na odmene pre starostu obce vo výške 2000 Eur.

p. Jakubjak sa zaujímal, či odmeny dostali aj zamestnanci obce – áno všetci zamestnanci dostali odmeny od starostu obce.

V diskusii starosta obce poďakoval poslancom a pracovníkom obce za ich celoročnú prácu, poslanci tiež poďakovali a všetci skonštatovali, že aj napriek počiatočným nezhodám sa darí nájsť spoločnú reč a spolupráca je dobrá.

Návrh na uznesenie : Obecné zastupiteľstvo schvaľuje odmenu pre starostu obce vo výške 2000 Eur

Hlasovanie: prítomných: 7 za: 7 proti: 0 zdržal sa: 0

**Bod č. 10: Záver**

Týmto bol program zo zasadnutia Obecného zastupiteľstva obce Bziny, ktoré sa uskutočnilo 14. decembra 2017 prerokovaný. PhDr. Ján Beňuš, starosta obce poďakoval prítomným za účasť a obecné zastupiteľstvo ukončil.

 PhDr. Ján Beňuš

 starosta obce

za overovateľov a návrhovú komisiu:

Dulíková Jana

Pšenák Ján

Zapísala: Ivana Dvoršťáková